ગુજરાત રાજ્યસભાની ચૂંટણીના પરિણામોને લઇને પાછલા 6 કલાકથી હાઇવોલ્ટેજ ડ્રામા ચાલી રહ્યો છે. જે ચૂંટણીના પરિણામો સાંજે 6 વાગે જાહેર થવાના હતા તે કોંગ્રેસ અને ભાજપની સામ સામી ફરિયાદના કારણે અટકીને ઊભા છે. ત્યારે ચૂંટણી પંચે આ અંગે રાતના 11:30 વાગ્યે શું નિર્ણય લેવો તે અંગે જાહેરાત કરવાનું છે. પણ તે પહેલા જ ગુજરાતના મુખ્યમંત્રી વિજય રૂપાણીથી લઇને ભાજપના રાષ્ટ્રપ્રમુખ અમિત શાહ સાંજથી તેમના કાર્યકર્તાઓ સાથે ગાંધીનગરના કાઉન્ટીંગ સેન્ટર આગળ બેઠા છે. આમ એક રીતે જોવા જઇએ તો ગુજરાત રાજ્યસભાની ચૂંટણીએ ભાજપ અને કોંગ્રેસના રાજકીય અને રાષ્ટ્રીય તમામ નેતાઓને રાજકીય જાગરણ કરવા માટે મજબૂર કરી દીધા છે.